Lorutuokiot vauvoille ja taaperoille joka perjantai klo 10!
Iloa, kielen oppimista ja sosiaalisuutta edistävää toimintaa loruleikkien muodossa. Tuokiot on tarkoitettu vauvoille ja alle 4-vuotialle lapsille aikuisineen. Syyskaudella perjantaisin 18.8.-15.12. klo 10. Vapaa pääsy, ei ennakkoilmoittautumista. Tervetuloa!
Lasten viikonloppuna arki on ihmeellistä!
Lasten viikonloppuna tavallinen arki on ihmeellistä. Luvassa on askartelua, satutuokioita ja muuta kivaa puuhaa, sekä tietysti kirjanäyttely. Mitä kaikkea eriskummallista saattaakaan tapahtua aivan tavallisena päivänä? Kuva: Canva
Taiteiden yönä vietetään myös taiteilijakirjakokoelman uuden verkkokokoelman avajaisia.
På Konstens natt firas också ingivningen av den nya webbsamlingen av konstnärsböcker.
Tule tutustumaan Taiteiden yönä Rikhardinkadun kirjaston ainutlaatuiseen taiteilijakirjakokoelmaan! Kokoelmaa ovat kirjaston toisessa kerroksessa esittelemässä kokoelman perustaja Emmi Martin ja taiteilija Olof Kangas. Mahdolliset muut taiteilijavieraat varmistuvat myöhemmin. Taiteiden yönä vietetään myös taiteilijakirjakokoelman uuden verkkokokoelman avajaisia. Kokoelma tulee esille digi.kirjastot.fi-palveluun. Rikhardinkadun kirjaston taiteilijakirjakokoelma digi.kirjastot.fi-palvelussa. Tiukkoja määrittelyjä välttelevien taiteilijakirjojen lähtökohtana on kirjan idea tai muoto, mutta ne haastavat kirjoihin liittyviä perinteitä ja oletuksia vaatimalla lukija-katsojaa löytämään asioita totutun ulkopuolelta. Rikhardinkadun kirjaston taiteilijakirjakokoelma on perustettu vuonna 2000 ja se koostuu tällä hetkellä yli 500 teoksesta. Kokoelmassa on sekä kotimaisia että ulkomaisia, uniikkeja ja painosmäärältään rajattuja teoksia. Rikhardinkadun kirjaston kokoelmaa on rakennettu Marcel Duchampin vapaamielisessä hengessä: Jos taiteilija kutsuu teostaan taiteilijakirjaksi, se on taiteilijakirja. Kokoelman ohessa on kaksi hyllyä vaihtuville näyttelyille: kokoelmasta poimituille teemanäyttelyille sekä taiteilijoiden omille pienimuotoisille taiteilijakirjanäyttelyille. Taiteiden yönä hyllyissä avautuu ruokateemainen taiteilijakirjanäyttely Päivällinen – kattaus taiteilijakirjoja. Se on koottu kirjaston omasta kokoelmasta. Taiteiden yö
Utgångspunkten för konstnärsböcker som undviker strikta definitioner är bokens idé eller form, men de utmanar traditioner och antaganden som hänför sig till böcker genom att de kräver att läsaren-tittaren hittar saker utöver det vanliga. Samlingen finns på bibliotekets andra våning och presenteras av samlingens grundare Emmi Martin och konstnären Olof Kangas. Eventuella andra konstnärsgäster meddelas senare. På Konstens natt firas också ingivningen av den nya webbsamlingen av konstnärsböcker. Samlingen visas i tjänsten digi.kirjastot.fi. Richardsgatans biblioteks webbsamling av konstnärsböcker. Konstens natt
Taiteiden yö: Tutustu taiteilijakirjakokoelmaan
Konstens natt: Se en samling av konstnärsböcker
Tervetuloa Tapanilan kirjaston lastenlauantaihin juhlistamaan Vaahteramäen Eemelin juhlavuotta!
Tunnetko Eemelin, pellavapäisen metkuilijan Vaahteramäeltä? Tänä vuonna vietetään, uskomatonta kyllä, Eemelin 60-vuotissyntymäpäiviä. Tervetuloa Tapanilan kirjaston perhelauantaihin juhlistamaan Eemeliä. Tapahtuma alkaa satutuokiolla klo 13, jonka jälkeen voi askarrella, visailla ja yrittää kiinnittää possulle häntää. Edellisenä päivänä Pehmojen yöhön tuodut pehmolelut voi myös noutaa perhelauantain yhteydessä. Nähdään kirjastossa! Kuva: The Astrid Lindgren Company tm / Bildmakarna Berg / Björn Berg
Itäkeskuksen kirjaston Sana-camping -alueella otetaan Taiteiden yön kunniaksi irtiotto arjesta ja lompsahdetaan lukulomalle!
Itäkeskuksen kirjaston Sana-camping -alueella otetaan Taiteiden yön kunniaksi irtiotto arjesta ja lompsahdetaan lukulomalle! Lukemisen lempeällä leirintäalueella voit pyöräyttää onnenpyörää, osallistua kirja-arvontaan sekä vetäytyä viettämään lukuhetkeä sanapesään. Leirintäalueen kirjakarkkikioskilla jaetaan makeita lukuvinkkejä lapsille. Alueelle levittäytyy POC-lukupiirin kirjapiknik, jonne voit tulla selailemaan lukupiirin kirjoja, lukemaan omaa kirjaasi, juttelemaan kirjoista tai vain nauttimaan Taiteiden yöstä yhdessä. Tapahtumapaikalta löytyy vilttejä, pientä purtavaa sekä POC-kirjailijoiden teoksia selattavaksi ja luettavaksi. Tapahtumasta voi myös lainata mukaasi kirjaston kirjoja kotiin viemisiksi. Sana-campingin löydät Stoan aukiolta. Aukiolla vietetään Taiteiden yön kunniaksi perinteistä Stoan Elojuhlaa, joka tarjoilee värikkään kattauksen kulttuuriohjelmaa. Sateen sattuessa leirintäalue levittäytyy kirjastosaliin. Tapahtuma toteutetaan yhteistyössä Helsingin työväenopiston sekä POC-lukupiirin kanssa. POC = people of colour = mustat ja ruskeat ihmiset
Tule kuuntelemaan BWN Jazz Bandin esitystä taiteiden yönä Oodin 1. kerroksen ravintolaan.
Taiteiden yönä Oodin 1. kerroksen ravintolassa on tarjolla jazz-musiikkia BWN Jazz Bandin tahtiin. Yhtye soittaa kaksi settiä: klo 18 ja 19.30. Tilaisuuteen on vapaa pääsy, tervetuloa! BWN Jazz Band sai alkunsa Metropolian harjoitusoppilaiden bändistä ja vakiintui nykyiseen kokoonpanoonsa syksyllä 2022. Bändin jäseniä yhdistää vankkumaton rakkaus musiikkiin, erityisesti jazziin, sekä innokkuus treenata yhdessä. Ohjelmistoon kuuluu jazz-standardien lisäksi myös bluesia sekä uudempia soul- ja pop-suosikkeja. Bändi on keikkaillut musiikkiopiston juhlissa, Rekolan Kinolla sekä tilauskeikoilla mm. syntymäpäivillä. Bändin jäsenten historia musiikin parissa on moninainen: punkkia, rokkia, kuorolaulua ja ties mitä. Kokoonpano: Suvi Korhonen, laulu Taru Rautiainen, basso Tatsi Puhakka, rummut Pera Laine, tenorifoni Pauli Kauppila, kitara Antti Rytsölä, kiippari BWN - classy and jazzy!
Tule testaamaan taitojasi ja strategista ajatteluasi tekoälyä vastaan käytävässä robottien välisessä pallopelissä!
Tule testaamaan taitojasi ja strategista ajatteluasi tekoälyä vastaan käytävässä robottien välisessä pallopelissä! Olit sitten robottifani, peliharrastaja tai utelias uusista teknologioista, tule mukaan ja pääset kokeilemaan robotin ohjaamista jännittävässä pelissä. Tapahtumapaikka: Maijansali, Oodin 1. kerros. Tapahtuman järjestäjä: Zero Ones Given
Tule kokeilemaan erilaisia lautapelejä! Tapahtuma on suunnattu nuorille ja aikuisille. Yhteistyössä Suomen lautapeliseura ryn kanssa.
Tervetuloa pelaamaan erilaisia lautapelejä joka torstai klo 17-20! Martinlaakson kirjaston lautapelikerho on suunnattu nuorille ja aikuisille. Huomaathan että osassa peleistä tekstit ja säännöt ovat englanniksi. Kerhon järjestää Suomen lautapeliseura ry. Pelitietoa: lautapeliseura.fi Kuva: Pixabay.com
Pelataan lautapelejä (aikuisille ja nuorille)
Tule soittelemaan ja laulamaan helppoja ja tuttuja lauluja Tikkurilan kirjaston musiikkiosaston soittohuoneeseen torstaisin klo 17-20.
Tule soittelemaan ja laulamaan helppoja ja tuttuja lauluja Tikkurilan kirjaston musiikkiosaston soittohuoneeseen torstai-iltaisin. Soitetaan ensin alkuperäisartistien tulkintojen mukana, minkä jälkeen porukka itse päättää mihin suuntaan edetään ja millaisia lauluja soitetaan. Apuvälineinä ovat soittohuoneen äänen- ja kuvantoistolaitteet. Sointumerkinnät ja rajallinen määrä nuotteja ovat käytettävissä. Kaikenlaiset soittimet ovat tervetulleita. Ei ennakkoilmoittautumista. Maksuton.
Harrastelijasoittajien jamit – avoin ryhmä
Nappaa kiinni viimeöisestä (tai vanhemmasta) unestasi ja suuntaa se kainalossasi Kallion kirjastoon viettämään Kirjallisuusterapiayhdistyksen Unitaiteen yö -tapahtumaa. Lue lisää...
Kallion kirjastossa Taiteiden yönä to 17.8. klo 18-20. Nappaa kiinni viimeöisestä (tai vanhemmasta) unestasi ja suuntaa se kainalossasi Kallion kirjastoon viettämään Kirjallisuusterapiayhdistyksen Unitaiteen yö -tapahtumaa. Unien kanssa työskentely on tietoisen mielen ja alitajunnan välistä dialogia. luovaa kuuntelua ja aarteenetsintää arkitietoisuutta syvemmältä. Unet ilmaisevat meille asioita, joita päivämina ei vielä tiedä tai ymmärrä, tai jotka se ohittaa. Unitaiteen yössä otamme unemme vakavasti ja pysähdymme kuuntelemaan niitä kirjoittaen. Tämän unipajan ohjaa kirjallisuusterapiaohjaaja, uniohjaaja®, ryhmätaideterapeutti Kirsi Virkkunen. Suomen Kirjallisuusterapiayhdistys ry www.kirjallisuusterapia.net *** Kallion kirjasto Viides linja 11 00530 Helsinki 09 310 850 53 facebook/kallionkirjasto
Lautapeliseuran lautapelikerho kokoontuu torstaisin ympäri vuoden
Torstaisin klo 16-19.45 Akseli-salissa Torstaina 2.3. kerho kokoontuu poikkeuksellisesti Kulttuuritilassa. Lautapeliseuran järjestämä aikuisille suunnattu pelikerho. Lisätietoja ja poikkeusaikoja ja -paikkoja: foorumi Pelitietoa http://www.lautapeliseura.fi Facebookissa Tervetuloa! * * * Lautapelikerho jatkuu torstaisin ympäri vuoden. Poikkeuksena sellaiset juhlapyhät, jolloin kirjasto on suljettuna. Jos kirjasto suljetaan klo 18, niin lautapelikerho on klo 17.45 asti. Kuva Erik Mclean
Suosittua ohjelmaa Yleisradiolle toimittava Jarmo Laitaneva saapuu kertomaan Tapanilan kirjastoon alkusyksyllä käynnistyvästä uudesta tuotantokaudesta sekä keskustelemaan lukemisesta. Tilaisuudessa vinkataan myös lukemisen ja katsomisen arvoisia teoksia.
Yleisradion Kirja vs Leffa -sarjassa on käyty läpi kymmenien jaksojen verran läpi menestyskirjoja ja niistä tehtyjä elokuvasovituksia. Suosittua ohjelmaa toimittava Jarmo Laitaneva saapuu kertomaan Tapanilan kirjastoon alkusyksyn uudesta tuotantokaudesta sekä keskustelemaan lukemisesta. Tilaisuudessa vinkataan myös lukemisen ja katsomisen arvoisia teoksia. Kaikki Kirja vs. Leffa -jaksot löytyvät Yle Areenasta. Kuva: Raili Tuikka / Yle
Draama-Helmi saapuu Vallilan kirjaston Taiteiden Yöhön. Haastattelu ja keikka - omin sanoin.
Vallilan Taiteiden Yö saa täydellisen täydennyksen! Kolmannella albumillaan Teosto-palkinnon voittanutta DRAAMA-HELMIÄ voisi kuvata epä-räppäriksi. Hänen huvittuneen ironinen habituksensa ja melko kokeellisten taustojen päälle mutisemat nasevat sanoituksensa kuvaavat timanttisella tyylitajulla rakojen väliin jääviä kokemuksia. Luvassa on sekä haastattelu, että kiinnostava keikka. Tervetuloa!
Tervetuloa tekemään käsitöitä yhdessä muiden kanssa!
Neulotko? Virkkaatko? Kirjotko? Teetkö muita käsitöitä? Jos etsit kässäilyseuraa, tule Töölön kirjastoon kerran kuussa torstai-iltaisin ja ota oma projektisi mukaan. Tapaamiset 4. kerroksen ryhmätilassa torstaisin 17.8., 21.9., 19.10., 16.11. ja 14.12. Piipahda hetkeksi tai tule mukaan koko illaksi, oman aikataulusi mukaan. Lämpimästi tervetuloa! Töölön kirjasto
Tule tapaamaan lukukoira Mindya! Mindy on tavattavissa Kalajärven kirjastossa joka toinen torstai 17.8.2023 alkaen. Tervetuloa!
Digituki maahanmuuttajille auttaa suomeksi, englanniksi, somaliksi ja arabiaksi. Varaa oma opastusaikasi kirjastosta.
Torstaisin klo 16 – 19. Opastus suomeksi, englanniksi, somaliksi ja arabiaksi. Digituen ajat ovat 16-16.45, 16.45-17.30, 17.30-18.15 ja 18.15-19. Varaa 45 min tapaamisaika soittamalla kirjaston numeroon 09-310 85094. Maksuton palvelu. Tervetuloa! ********** On Thursdays from 4 to 7 pm. Support available in Finnish, English, Somali and Arabic. Appointment times: 4.00-4.45, 4.45-5.30, 5.30-6.15 and 6.15-7 pm. Call the library to make an appointment, tel: 09-31085094. Free service. Welcome!
Digituki maahanmuuttajille / Digital support for immigrants
Tule harjoittelemaan suomen kielen puhumista!
Tervetuloa kielikahvila e-Ekstraan! Pasilan kirjaston suomen kielen kielikahvila e-Ekstra pidetään torstaisin netissä Skype-ohjelman avulla klo 17-19. Ohjeet: Skypellä soittaminen toiseen Skype-osoitteeseen on maksutonta. Mukaan keskusteluun pääset web-osoitteella: <a href="https://eur03.safelinks.protection.outlook.com/?url=https%3A%2F%2Fjoin.skype.com%2FxdSjLBsXP6lR&data=05%7C01%7CTiina.Grasbeck%40hel.fi%7Ce9116e06b7c44967137708dbb2205ac9%7C3feb6bc1d7224726966c5b58b64df752%7C1%7C0%7C638299624280227275%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=wcD%2F99qbqcOZQHkFvZGJY8JbdD%2Bprkonaq3yyc19nfw%3D&reserved=0">https://join.skype.com/xdSjLBsXP6lR -Teemme sinne ryhmäpuhelun, jolla saamme aikaan kokouksen. 1) Hanki Skype-ohjelma ja asenna se laitteellesi. Kätevimmin liityt kokoukseen Skype-ohjelmalla. Käynnistä Skype ja mene selaimella yllä olevaan web-osoitteeseen. Skype-ohjelman voit asentaa ilmaiseksi tietokoneelle tai älypuhelimeen. Jos sinulla ei ole sitä, niin sen saa ilman maksua osoitteesta https://www.skype.com/en/get-skype/ - Voit samalla tehdä itsellesi Skype-tunnuksen, jos sinulla ei vielä ole sitä. 2) Osallistu ilman Skype-ohjelmaa Voit liittyä kokoukseen myös ilman asennettua Skype-ohjelmaa yllä olevalla web-osoitteella: - Kerro nimesi, kun sitä kysytään. (tämä ei valitettavasti kuitenkaan toimi kaikilla selaimilla - osallistu siinä tapauksessa Skype-ohjelmalla) Jos tarvitset teknistä apua tai neuvoja, niin kirjoita viesti tähän osoitteeseen: kielikahvilapasila@gmail.com Pasilan kirjaston kielikahvilat Facebookissa Kaikki Helmet-kielikahvilat ja keskusteluryhmät Pasilan kirjasto Foto: Pixabay / freephotocc
Välkommen till språkcafé e-Ekstra! Böle bibliotekets språkcafé e-Ekstra är en finskspråkig diskussionsgrupp som samlas varje torsdag kl. 17-19 på Skype. Instruktioner: Att ringa med Skype till en annan Skype-adress är kostnadsfritt. Använd denna webbadress: <a href="https://eur03.safelinks.protection.outlook.com/?url=https%3A%2F%2Fjoin.skype.com%2FxdSjLBsXP6lR&data=05%7C01%7CTiina.Grasbeck%40hel.fi%7Ce9116e06b7c44967137708dbb2205ac9%7C3feb6bc1d7224726966c5b58b64df752%7C1%7C0%7C638299624280227275%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=wcD%2F99qbqcOZQHkFvZGJY8JbdD%2Bprkonaq3yyc19nfw%3D&reserved=0">https://join.skype.com/xdSjLBsXP6lR –Ett gruppsamtal skapas för mötet. 1) Skaffa Skype-applikationen Det mest praktiska sättet att komma med i mötet är att använda Skype-applikationen. Starta Skype. Använd din webbläsare och skriv in webbadressen ovan för att komma med. Skype-appen kan installeras gratis på din dator eller smartphone. Den kan laddas ner från https://www.skype.com/en/get-skype/ – Du kan sedan skapa ditt eget Skype-ID, om du inte redan har det. 2) Delta utan installerad Skype-applikation. Du kan också gå med i mötet utan installerad Skype-applikation genom att använda webbadressen ovan. Säg ditt namn när du blir tillfrågad. (Det här fungerar tyvärr inte med alla webbläsare - använd i så fall Skype-applikationen). Om du har frågor, skicka e-post till denna adress: kielikahvilapasila@gmail.com Böle bibliotek Böle biblioteks språkcaféer i Facebook Samtliga HelMet-språkcaféer och diskussionsgrupper Foto: Pixabay / freephotocc
Welcome to language café e-Ekstra on Skype! Pasila Library's language café e-Ekstra is a discussion group in Finnish that meets every Thursday at 17-19 on Skype. If you have any questions, send an email to this address: kielikahvilapasila@gmail.com . Instructions: Calling Skype to another Skype address is free of charge. Use this URL: <a href="https://eur03.safelinks.protection.outlook.com/?url=https%3A%2F%2Fjoin.skype.com%2FxdSjLBsXP6lR&data=05%7C01%7CTiina.Grasbeck%40hel.fi%7Ce9116e06b7c44967137708dbb2205ac9%7C3feb6bc1d7224726966c5b58b64df752%7C1%7C0%7C638299624280227275%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=wcD%2F99qbqcOZQHkFvZGJY8JbdD%2Bprkonaq3yyc19nfw%3D&reserved=0">https://join.skype.com/xdSjLBsXP6lR - A group call is created for the meeting. 1) Get the Skype application The most convenient way to join the meeting is to use the Skype application. Use your browser and enter the URL above to join. The Skype app can be installed for free on your computer or smartphone. It can be downloaded from https://www.skype.com/en/get-skype/ - You can then create your own Skype ID, if you do not already have it. 2) Participate without installed Skype application. You can also join the meeting without the Skype application installed by using the URL above. Say your name when asked. (Unfortunately this does not work with all browsers - in that case use the Skype application) If you have any questions, send an email to this address: kielikahvilapasila@gmail.com The Finnish Language Cafés in Pasila Library on Facebook All HelMet Language Cafés and Discussion Groups Pasila Library Photo: Pixabay / freephotocc
LäksyHelppi tarjoaa koulun jälkeen apua kotitehtävien kanssa. Vapaaehtoiset ohjaajat auttavat läksyjenteossa.
Punaisen Ristin LäksyHelppi Tarvitsetko apua koulutehtävissä? LäksyHelpissä Punaisen Ristin vapaaehtoiset ohjaajat auttavat lapsia, nuoria ja aikuisia läksyjen teossa. Toiminta on tarkoitettu peruskoulun ja toisen asteen oppilaille. Toiminta on maksutonta ja kaikille avointa. Tervetuloa! LäksyHelppi on torstaisin Keskustakirjasto Oodissa. Syksyn ensimmäinen Läksyhelppi 17.8. järjestetään poikkeuksellisesti 3.krs lastenalueen yläparvella. Voit ilmoittautua ennakkoon numeroon p.+358 46 6391836 (whatsapp), mutta tämä ei ole pakollista. Lisätietoja palvelusta myös samasta numerosta.
Myyrä kutsuu Tapanilan pehmolelut yökylään kirjastoon!
Asuuko teillä pehmolelu, joka haluaisi viettää jännittävän syksyisen yön kirjastossa? Myyrä ja muut kirjaston pehmot kutsuvat asiakkaiden pehmoystävät yökylään Tapanilan kirjastoon! Tällä kertaa mukana ovat ensimmäistä kertaa myös Vaahteramäen Eemeli ja Iida. Kuvia yön seikkailuista jaetaan kirjastomme Instagram-tilillä @kirjastotapanila. Pehmoja vastaanotetaan koko perjantai klo 16 saakka lainaustiskillä. Jos pehmo uskaltaa olla kaksi yötä, hänet voidaan vastaanottaa jo torstaina. Oman pehmon voi noutaa kotiin lauantaina kirjaston aukioloaikana klo 10-16. Lauantaina kirjastolla vietetään myös perhelauantaita Vaahteramäen Eemelin 60-vuotisjuhlavuoden kunniaksi klo 13-15.